26 BRANDT Zoologie. 
tina maxillae pone processus zygomatici radicem conjunctam, in interioris 
marginis postrema parte cum alterius lateris ossis palatini superiore parte 
in angulum acutum convergentem sistit, quae cavitatis narium amplissimae 
parietem posteriorem inferiorem efficit, lateribus vero in partem perpendi- 
cularem transit. Anterior partis anterioris utriusque ossis palatini margo 
pone processus zygomatici basin conspicitur, interior vero cum alterius la- 
teris ossis palatini margine respondente antice sutura dentata conjunctus, 
postice vero liber excisuram posteriorem acutangulam narium cavitatis po- 
steriori parti oppositam insignem reddit, pone excisuram autem angustissi- 
mus apparet. 
Pars palatina inferior oblonga, triangularis, angusta, satis longa, 
angulo acuto posteriorc parte excisa, margine interiore glabra, com- 
pressa, angusta, exteriore versus maxillae marginem descendente den- 
ticulata et crassior; facie inferiore planiuscula, parum impressa; parte sua 
anteriore latiore brevissima, margine interno plana, ecristata pone maxillae 
processum zygomaticum conspicua; parte posteriore vero cum parte pyra- 
midali conjuncta, ante ipsam juncturam vero e margine externo processu- 
lum emittens, qui basi sua foramen parvum in canaliculum ducens (fora- 
men et canalem pterygopalatinum) offert. 
Pars perpendicularis laminam perpendicularem, tenuem, longam, subte- 
tragonam (tripollicarem) in faciei externae parte anteriore superiore convexam, 
inferiore et posteriore impressam et plus minusve introrsum spectantem, 
facie inferiore subcanaliculatam, parte anteriore processus zygomatici ma- 
xillae processui angulato posteriori oppositam, parte inferiore maxima ex 
parte a lamina maxillae ascendente (parte malari posteriore ejus nominatim) 
obtectam, supra liberam componit. Cavitas nasalis igitur postice in lateri- 
bus non aperta, ut in Halicore, sed lamina ossea clausa invenitur. 
